Bérénice Bejová

Bérénice Bejová (; * 7. júl 1976, Buenos Aires, Argentína) je francúzska herečka.

Životopis 
Narodila sa v Buenos Aires v Argentíne. Keď mala tri roky, vysťahovala sa s rodičmi do Francúzska, kde čoskoro začala jej herecká kariéra. K filmovej tvorbe mala pomerne blízko – jej otec Miguel Bejo bol argentínsky scenárista a režisér.

Začínala v divadle, ktorému zostáva verná dodnes, vo filmoch hrala od roku 1993. Na väčšiu úlohu si musela počkať do roku 1996, keď si zahrala postavu Karine vo filmeSestry Hamletovho (Les Sœurs Hamlet). Neskôr nasledovalo niekoľko menších úloh v ďalších filmoch a seriáloch. V roku 2000 Berenice zažiarila v roli Laetitie Rance v komédii Hviezda zo salónu. (Meilleur Espoir Feminin) od Gérarda Jugnota, za ktorú bola v roku 2001 nominovaná na Césara (Cenu francúzskej filmovej akadémie). Po tomto úspechu nasledovala úloha Christiany v americkom filme Príbeh o rytierovi (A knight’s tale – 2001).

V roku 2002 stvárnila postavu Olivie vo filme 24 hodin zo života jednej ženy (24 heures de la vie d’une femme). Jedným z jej filmov, ktoré boli k nahliadnutiu aj u nás, bol film Agent 117 (OSS 117: Le Caire, nid d’espions – 2006), kde hrala vedľa Jeana Dujardina pôvabnú Egypťanku menom Larmina El Akmar Betouche. Film sám je paródiou na Jamesa Bonda a odohráva sa v Egypte roku 1955. Na DVD sme mohli vidieť Bérénice v úlohe Claire v komédii Poslední služba (Bouquet final) v češtine. Jedna z jej zatiaľ posledných rolí je postava Peppy Miller v čierno-bielom nemom filme Umelec z roku 2011.

Bérénice Bejová sa angažovala aj v politike – v roku 2002 vystupovala na podporu vtedajšieho premiéra Lionela Jospina v prezidentských voľbách. Žije s režisérom Michelom Hazanaviciusom, s ktorým má dve deti.

Filmografia 
1993: Pain perdu (krátkometrážny film)
1996: Les Sœurs Hamlet
1996: L'@mour est à réinventer
2000: Zajatkyna (La Captive)
2000: Hviezda zo salónu (Meilleur espoir féminin)
2001: Príbeh o rytierovi (A Knight’s Tale)
2002: 24 hodin zo života jednej ženy (24 heures de la vie d’une femme)
2002: Comme un avion
2003: Sem Ela (Sans elle)
2004: Ciao bambino (krátkometrážny film)
2004: Veľká rola (Le grand rôle)
2005: Kavalkáda (Cavalcade)
2006: Mraky (Nuages) (TV film)
2006: Agent 117 (OSS 117: Le Caire, nid d'espions)
2007: 13 m²
2007: Dom (La maison)
2008: Modern Love
2008: Poslední služba (Bouquet final)
2009: L’Enfer d’Henri-Georges Clouzot (dokumentárny film)
2010: Love me baby (krátkometrážny film)
2010: Proie (La Traque)
2011: Umelec (The Artist)
2012: Populaire
2013: Le Passé
2014: Le Dernier Diamant
2014: The Search

Ocenenia a nominácie 
César 2001: nominácia ako najlepšia ženská herecká nádej za Hviezda zo salónu (Meilleur Espoir Feminin)
Hollywood Spotlight Award 2011 za Umelec
Zlatý glóbus 2012: nominácia za najlepší ženský herecký výkon vo vedľajšej úlohe za Umelec
84th Academy Awards: nominácia na najlepšiu herečku vo vedľajšej úlohe za Umelec
César 2012: najlepšia herečka za Umelec
Festival v Cannes 2013: Zlatá palma za ženský herecký výkon za Le Passé
 César 2014: nominácia na najlepšiu herečku za Le Passé

Referencie

Externé odkazy 
 
 

Francúzske filmové herečky
Francúzske televízne herečky
Držiteľky Césara za najlepšiu herečku v hlavnej úlohe
Držiteľky Ceny Romy Schneider
Osobnosti z Buenos Aires